Maria Caspar-Filser

Maria Caspar-Filser (født 7. august 1878 i Riedlingen, død 12. februar 1968 i Brannenburg) var en tysk malerinne som i hovedsak virket i München.

 Liv og karriere 

Etter studier ved akademiene i Stuttgart og München, giftet hun seg med maleren Karl Caspar i 1907. Hun ble medlem av det tyske kunstnerforbundet i 1909 og var som eneste kvinnelige medlem med på å stifte Neue Münchner Secession (Etterfølger til München-sesessjonen). Hun fikk som første kvinne i Tyskland professorat i kunst fra 1925. Hun stilte også ut i Biennalen i Venezia i 1928.

På en utstilling i det nye Pinakoteket i 1936 ble hennes malerier og trykk stemplet som entartet, og fjernet på grunn av innflytelse fra både impresjonisme og ekspresjonisme. Dette ble fulgt opp av regimet ved den store utstillingen i juli 1937, hvoretter alle verker ble inndradd fra offentlig eie.Ett av beslagene: Abfahrt der Freiwilligen Gattung/Objektart:Druckgraphik Herkunftsort:Düsseldorf, Kunstsammlungen der Stadt EK-Inventar Nr.:2728(fem er registrert i beslagslisten)Beslagsoversikt Bannet førte til at hun slo seg ned i Brannenburg (uenighet om hvilket år hun flyttet, – kan ha vært etter et større bombeangrep mot München i 1944, men også tidligere, siden det var der familien holdt til). Der ble hun boende til hun døde.

Hun fikk en kunstnerpris fra byen München i 1947. Hun var med på å stifte det nye tyske kunstnerforbundet i 1950, og ble medlem av «Det bayerske akademiet for skjønne kunster» året etter. Hun ble æresmedlem der fra 1959.

I tilknytning til utstilling i Musée National d'Art Moderne, fikk hun byen Paris medalje i 1961.
 Referanser 

 Litteratur 
 Günther Wirth u. a.: Maria Caspar-Filser - Karl Caspar. Verfolgte Bilder . Städtische Galerie, Albstadt 1993, ISBN 3-923644-53-1

Kategori:Tyske malere
Kategori:Impresjonisme
Kategori:Ekspresjonisme
Kategori:Personer fra Landkreis Biberach
Kategori:Entartet
Kategori:Kvinnelige malere